**Jegyzőkönyv**

Készült a Magyar Ultiszövetség éves Közgyűlésén Debrecen Kishegyesi út 36/A sz. alatti rendezvényteremben 2017. 02. 18-án 10 órakor.

Jelen vannak: Jelenléti ív szerint

**I. Ügyrendi kérdések:**

Rehó Lajos elnök üdvözli a megjelenteket, javaslatot tesz a levezető elnökre Szeregnyi László személyében. A tagság a javaslatot egyhangúan elfogadta.

A levezető elnök javaslatot tesz a jegyzőkönyvvezetőre Száraz László, a hitelesítőkre Pápai László és Oláh Csaba személyében. A javaslatot a tagság egyhangúan megszavazta.

A levezető elnök javaslatot tesz a Közgyűlés napirendi pontjaira: Melléklet szerint

A mellékletben szereplő napirendi pontokat a tagság egyhangú igen szavazattal elfogadta.

**II. Napirendi pontok tárgyalása**

1. Rehó Lajos MAUSZ elnök beszámol a szövetség 2016-ban végzett munkájáról. **A beszámolók az 1-8.napirendi pontoknál: Melléklet szerint.**

A beszámolóhoz kérdés hangzott el. Varga Ferenc: Mi történt Tiszabercelen a NUB fordulóján? Rehó Lajos válaszában Soós Bálint beadványára hivatkozott, mely a jegyzőkönyv mellékletét képezi. Több kérdés nem hangzott el.

Hozzászólások, javaslatok: Gégény Tamás elmondta, hogy egy zárt közösséget hozott létre a legnagyobb közösségi oldalon, amelyhez az ulti kedvelők csatlakozhatnak.

Más hozzászólás nem lévén a beszámolót a Közgyűlés 24 igen, 1 tartózkodás mellett elfogadta. Határozat:  **A Közgyűlés a napirendet 1./2017.02. 18. sz határozatával elfogadta.**

1. Tóth Bálint beszámolója a 2016. évi gazdálkodásról, és a 2017. évi költségvetésről.

Kérdések: Rehó Lajos: Hány tagegyesülettel számolhatunk? Köszönetet mond Tóth Bálintnak.

Gyöngyösi Géza: Sárospatakon az egyesület helyett baráti kör alakult. Részt vehetünk-e a NUB versenyein? Ha nem, csatlakozunk Tiszabercelhez.

Muzslai Róbert: A szövetségnek jogi személy lehet a tagja. Vizsgálni kell Sárospatak és Debrecen vonatkozásában. Rendezni kell a jogosultságot.

Papp József Gyömrő: kérdezi, hogy a pártoló tagságnak milyen feltételei vannak?

Gyöngyösi Géza szerint 1000 Ft/ fő befizetés esetén lehet részt venni a versenyen. Többen kérdezték, hogy egyéni induló lehet-e a NUB versenyein. A Közgyűlés 17 nem, 8 igen szavazattal ezt a kérdést elvetette.

**A Közgyűlés a napirendet 2./2017.02. 18. sz határozatával 24 igen, 1 tartózkodás mellett elfogadta.**

1. Előterjesztés a 2017-es versenyek lebonyolításáról – előadó: Gyöngyösi Géza Melléklet

A versenynaptár már kialakult, az elnökség elfogadta. A versenyengedélyeket 03.15.ig  **a Közgyűlés a napirendet 1./2017.02. 18. sz határozatával elfogadta.**

minden egyesületnek rendezni kell. Dec. 29-én Szuperkupát rendezünk, melyet Muzslai Róbert szervez. A résztvevők köre az évi versenyek eredményessége alapján alakul ki.

Hozzászólás: Varga Ferenc szerint sok a 25 000 Ft/ egyesület tagsági díj, javasolja ennek csökkentését az eddigi 20 000 Ft-ra. A Közgyűlés 15 igen, 8 nem, és 2 tartózkodással a javaslatot elfogadta.

Muzslai Róbert javasolja, hogy a csapatösszetételt a verseny előtt 48 órával meg kell adni.

Mészáros Károly javasolja, hogy a csapatban változtatás csak egy fő lehessen. A tagság 20 igen, 5 nem szavazattal a javaslatot elfogadta.

A versenyeken a MARABU párosító program szerint játszunk. Ha a létszám 3-mal osztható, hagyományos program szerint, ha nem osztható, akkor a négyes program szerint játszunk. A javaslatot a Közgyűlés 23 igen, 2 ellenszavazat mellett elfogadta. A csapatverseny döntőjében 10X12 leosztásban játszunk.

**A Közgyűlés a napirendet 3./2017.02. 18. sz határozatával elfogadta.**

1. A Felügyelőbizottság beszámolója: Melléklet

A beszámolóhoz kérdés, javaslat nem hangzott el

**A Közgyűlés a napirendet 4./2017.02. 18. sz határozatával elfogadta.**

1. A Fegyelmi és Etikai Bizottság beszámolója: B. Kiss István /Melléklet/

A napirend előadója szóbeli kiegészítésében elmondja, hogy a fegyelmi ügyekben eljárni nem tudtak, mert írásbeli bejelentés nem érkezett.

Rehó Lajos hozzászólásába elmondja, hogy B: Kiss Istvánt tájékoztatta az eseményekről.

1. Kitüntető címek odaítélése – előadó: Szeregnyi László Az év játékosa: Várszegi Szilárd Sárospatak Az év egyesülete MUOE Budapest Az év embere: Gyöngyösi Géza főtitkár A Közgyűlés az előterjesztést egyhangúan elfogadta.  **A Közgyűlés a napirendet 5./2017.02. 18. sz határozatával elfogadta.**
2. Egyebek: Mészáros Károly javaslata, hogy a Közgyűlés 25 000 Ft-tal támogassa egy oktatási- kommunikációs bizottság létrehozását, mely az ulti népszerűsítését, tanítását szolgálná.

Rehó Lajos javasolja, hogy erre az új elnökség térjen vissza.

1. A Jelölőbizottság elnöke, Pusztai Péter a szövetség elnökének Muzslai Róbertet javasolja. A jelölt a felkérést elfogadta, a Közgyűlés 24 igen szavazattal, 1 tartózkodás mellett nyílt szavazással, kézfelemeléssel Muzslai Róbertet elnökké megválasztotta.

**A Közgyűlés Muzslai Róbertet 6./2017.02. 18. sz határozatával a MAUSZ elnökévé megválasztotta.**

Pusztai Péter, a jelölőbizottság elnöke Főtitkárnak Gyöngyösi Gézát javasolja, aki a jelölést elfogadja. A Közgyűlés 24 igen, 1 tartózkodás mellett a jelöltet megszavazta. **A Közgyűlés Gyöngyösi Gézát főtitkárrá 7./2017.02. 18. sz. határozatával megválasztotta.**

Az alelnököket, a bizottságok tagjait titkos szavazással választották meg, melynek menetét Máté János, a szavazatszedő bizottság elnöke ismertette. A szavazatok összegzése után kihirdette az eredményt. Ezek alapján: Alelnökök: Gégény Tamás

Mészáros Károly

Pápai László

Nagy István

Pusztai Péter

A Felügyelőbizottság elnöke: Vizi Béláné, tagjai: Száraz László, Berecz Ferenc

A Fegyelmi Bizottság elnöke: Varga Ferenc, tagjai: Rehó lajos, Szeregnyi László

**A Közgyűlés az elnökség és a bizottságok tagjait 25 igen szavazattal egyhangúan 8./2017.02. 18. sz határozatával elfogadta.**

Debrecen, 2017. február 18.

Száraz László

jegyzőkönyvvezető

Hitelesítők: Pápai László………………………………………………………………………………………..

Oláh Csaba……………………………………………………………………………………………